Mengapakah internet saya cepat habis sekarang? Saya guna seperti biasa dan tiada sebarang masalah sebelumnya? Adakah saya menggunakan lebih internet dengan LTE?
Semuanya bergantung kepada penggunaan LTE anda. Selalunya, sama ada mesej dan panggilan melalui WhatsApp, strim video di Facebook, GPS Waze, atau memuat laman di Google Chrome – 4G menggunakan jumlah internet yang sama seperti 3G. Disebabkan 4G lebih laju, maklumat dipaparkan dengan lebih cepat pada peranti anda. Kebiasaannya anda akan melihat lebih kandungan pada masa yang sama.
Sesetengah penggunaan 4G memang menggunakan lebih data daripada 3G. Contohnya, pengguna akan secara automatik menonton video di dalam HD. Dengan resolusi dan penghayatan lebih baik, maka anda menggunakan lebih data mudah alih.